Alexander episcopus etc.. dilectis filiis magistro et prioribus, salutem etc... Celestis amor patrie mentes vestras sic allexisse perspicitur, ut quia hoc solum delectationem vobis tribuat, quod divine voluntati sit placitum, et salutem proferat animarum. Procedit ex hoc quod nos, vestris piis petitionibus favorem largiri benivolum delectantes, maxime cum apostolici cura teneamur officii circa religionis augmentum attenti et vigiles inveniri, vobis auctoritate presentium indulgemus, ut volentibus vestro aggregari collegio, qui suspensionis aut interdicti vel excommunicationis sententiis sunt ligati, absolutionis beneficium juxta formam Ecclesie impertire et ipsos in fratres recipere ac eos qui post assumptum habitum recoluerint, se talibus in seculo fuisse sententiis innodatos, secundum formam ipsam valeatis absolvere et cum irregularitatibus dispensare si [Fol. 5] forsan talibus innodati sententiis vel in locis ecclesiastico interdicto suppositis divina presumpserint officia celebrare. Ita tamem, quod si aliqui ex eisdem hujusmodi sententii propter debitum sunt astricti, satisfaciant, ut tenentur. Nulli ergo etc... concessionis... Datum Laterani, XIII kalendas februarii. – anno septimo.